Βασίλης Καρράς

Ο Βασίλης Καρράς (καλλιτεχνικό ψευδώνυμο του Βασιλείου Κεσογλίδη, Κοκκινοχώρι Καβάλας, 12 Νοεμβρίου 1953 - Θεσσαλονίκη, 24 Δεκεμβρίου 2023) ήταν Έλληνας λαϊκός τραγουδιστής, συνθέτης και στιχουργός, ο οποίος υπήρξε ένας από τούς δημοφιλέστερους ερμηνευτές των τελευταίων δεκαετιών στο ελληνικό λαϊκό τραγούδι.

Προσωπική ζωή
Γεννήθηκε στο Κοκκινοχώρι Καβάλας στις 12 Νοεμβρίου 1953. Είχε δύο αδέρφια, τον Δαμιανό και την Αναστασία. Όταν ήταν 10 ετών μετακόμισε με την οικογένειά του στη Θεσσαλονίκη. Το 1969, σε ηλικία 16 ετών, έκανε την πρώτη του μουσική εμφάνιση στο νυχτερινό κέντρο «Πρόσφυγας» στον Εύοσμο Θεσσαλονίκης. Παράλληλα εργαζόταν ως μηχανικός αυτοκινήτων, καθώς το αυτοκίνητο αποτελούσε την δεύτερη μεγάλη του αγάπη μετά το τραγούδι. Επίσης, εργάστηκε στο μηχανοστάσιο του ΟΣΕ στη Θεσσαλονίκη, γεγονός που αποτυπώνεται στο τραγούδι «Εγώ αγάπη μου, εγώ». 

Παντρεύτηκε το 1973 τη Χριστίνα Κεσογλίδη και μαζί απέκτησαν μια κόρη, την Ειρήνη.

Απεβίωσε σε ηλικία 70 ετών, παραμονή Χριστουγέννων 2023, αφότου υπέστη ανακοπή καρδιάς στο Διαβαλκανικό Νοσοκομείο Θεσσαλονίκης, όντας προσβεβλημένος από COVID-19 και αντιμετωπίζοντας καρκίνο του πνεύμονα. Η σορός του τέθηκε σε λαϊκό προσκύνημα στον Ιερό Ναό της του Θεού Σοφίας Θεσσαλονίκης στις 26 Δεκεμβρίου. Κηδεύτηκε στις 27 Δεκεμβρίου σύμφωνα με την τελευταία του επιθυμία στην γενέτειρα του, το Κοκκινοχώρι Καβάλας.

 Καριέρα 
Ξεκίνησε την επαγγελματική του καριέρα στη Θεσσαλονίκη. Η μεγαλύτερη εμπορική του επιτυχία ήταν ο δίσκος Μ' έχεις Κάνει Αλήτη, που σημείωσε πωλήσεις πάνω από 180.000 αντίτυπα, σε στίχους και μουσική του Μιχάλη Ρακιντζή. Οι δίσκοι έχουν γίνει χρυσοί και πλατινένιοι.   

Είχε συνεργαστεί με αρκετούς συνθέτες και στιχουργούς, όπως ο Μιχάλης Ρακιντζής, ο Φοίβος, ο Γιώργος Θεοφάνους, ο Αλέκος Χρυσοβέργης, ο Σπύρος Γιατράς, ο Χάρης Κωστόπουλος, ο Μάνος Ξυδούς, ο Δημήτρης Ρακιτζής, η Εύη Δρούτσα, ο Πάνος Φαλάρας, ο Χρήστος Δάντης, ο Κυριάκος Παπαδόπουλος και ο Ηλίας Φιλίππου, ο Μιχάλης Χατζηγιάννης, ο Χρήστος Νικολόπουλος και πολλοί άλλοι.

Είχε κάνει ντουέτα με πολλούς τραγουδιστές όπως η Μαριάνθη Κεφάλα, οι Πυξ Λαξ, η Κωνσταντίνα, η Άντζελα Δημητρίου, ο Τόλης Βοσκόπουλος, ο Νίκος Ζωιδάκης, η Καίτη Γαρμπή, η Δέσποινα Βανδή, η Έλλη Κοκκίνου, η Ειρήνη Μερκούρη, η Πέγκυ Ζήνα, η Πάολα, ο Παντελής Παντελίδης και τέλος με τον Γιώργο Κακοσαίο. Με τους περισσότερους από αυτούς συνεργάστηκε σε ζωντανά προγράμματα.

Επίσης, ήταν συνθέτης και στιχουργός και είχε γράψει τραγούδια για πολλούς Έλληνες τραγουδιστές.
Επιτεύγματα
Το 2017, ο Καρράς κατάφερε να κατακτήσει μια θέση στο βιβλίο Ρεκόρ Γκίνες, εξ αιτίας μιας sold out συναυλίας που πραγματοποίησε στη Σόφια της Βουλγαρίας. Ο τραγουδιστής κατάφερε να μαζέψει στο Στάδιο ARENA 17.000 άτομα, ενώ όπως αναφέρουν οι πληροφορίες, επιπλέον 5.000 άτομα δεν κατάφεραν να βρουν εισιτήριο. Όντας λοιπόν ο πρώτος Ευρωπαίος που κατάφερε να γεμίσει το συγκεκριμένο στάδιο στη Βουλγαρία, πήρε μια θέση στο βιβλίο των Ρεκόρ Γκίνες, κατορθώνοντας κάτι που κανένας άλλος τραγουδιστής δεν είχε κάνει μέχρι τότε.

 Δισκογραφία 
ΈτοςΔίσκοςΛοιπές πληροφορίες1979Παράγκες Και ΠαλάτιαVasipap1980Αλησμόνητες ΏρεςVasipap 268 LP- CD1982Τι Λες ΚαλέVasipap 321984Να Θυμηθούμε Τα ΠαλιάCosmosrecords LP3011984Γιατί να χωριστούμεVasipap 368 LP1985Μη χαθείςCosmosrecords1987Απ' τη Θεσσαλονίκη με αγάπηVasipap 458 LP1988Αποκλειστικά για σέναVasipap 452 LP1989Αυτή τη ΝύχταVasipap 449 LP &11 CD199010 Χρόνια Βασίλης ΚαρράςVasipap 465 LP &15 CD1990Είσαι παντού(Vasipap 474 LP - CD)1991Λέγε ό,τι Θες(Minos 981 LP - CD)1991Αστέρια Του Βορρά(Vasipap 498 LP - CD)1992Τραγούδια από το Συρτάρι(Vasipap 522 LP - 27 CD)1992Δεν Πάω Πουθενά(Minos 478707 LP-CD)1993Νύχτα Ξελογιάστρα(Vasipap 539/40 2 LP & 45/46 2 CD)1993Πως Τολμάς(Μinos 480051 LP - CD)1994Στη Σαλονίκη Μια Φορά(Minos 480249 LP - CD)1994Χρέωσέ το σε Μένα(Minos 480594 LP - CD)1995Φταις Εσύ(Minos 836933 LP - CD)1995Μια βραδιά στα Νέα Δειλινά(live)(Minos 846993 LP - CD)1996Τηλεφώνησέ μου(Minos 855238 LP - CD)1997Μ' έχεις κάνει αλήτη(Minos 493568 CD)1998Φαινόμενο(Minos CD Single)1999Επιστρέφω(Minos CD)1999Αυτοπεποίθηση(Minos CD)199920 Χρόνια Βασίλης Καρράς(Minos CD)2000Οι Μεγαλύτερες Επιτυχίες του Β. Καρρά 1991-1999(Minos CD)2001Γύρισε(Minos CD)2002Τα Δικά μου Τραγούδια(Minos CD)2002Λόγια της Νύχτας(Minos CD)2003Πάρε το Δρόμο κι Έλα(Minos CD)2004Τα Καλύτερα Τραγούδια του Β. Καρρά(Minos CD)2004Βασίλης Καρράς 1991 - 2003 on DvD(DvD)2005Όλα Ένα Ψέμα(Virus Music)2007Όνειρα(Virus Music)2007Όλα μου τα χρόνια live(Sony BMG)2009Όπως παλιάSEVEN2009LiveEspresso2010Αχ Μοναξιά ΜουSEVEN2010Σ' τα Είπα Όλα(Επτά)2011Έτσι Λαϊκά(Universal)2012Summerlife 2012 • Βασίλης Καρράς Live(Not On Label)2012Teatro Music Hall(Next Records)2013Κύριος μα...και αλήτης(The Spicy)2014Επιλογή μου(Minos EMI)2014Τζιβαέρι μου(Minos EMI)2015Απ' Το Βορρά Μέχρι Το Νότο(Minos EMI)2016Με Αγάπη Βασίλης Καρράς-BEST OF(Minos EMI)2016ΤΑ ΚΑΛΥΤΕΡΑ ΤΑΞΙΔΙΑ(Minos EMI)2017Αλήτη Με Λένε(Minos EMI)2020Ρωτάς Αν Σ' Έχω Ερωτευθεί(Minos EMI)2021Νύχτα Γενάρη(Minos EMI)2022Φοιτητές (Ντουέτο με τον Γιώργο Κακοσαίο)(Μinos EMI)2023Είμαι Εδώ(Minos EMI)

 Παραπομπές 

Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες στιχουργοί
Κατηγορία:Έλληνες συνθέτες
Κατηγορία:Λαϊκοί τραγουδιστές
Κατηγορία:Μακεδόνες